OBRAZLOŽENJE
uz prve (I.) Izmjene Financijskog plana Pučkog otvorenog učilišta u Pazinu za 2022. godinu


Ovim Prvim (I.) Izmjenama ukupna sredstva Pučkog otvorenog učilišta u Pazinu za 2022. godinu veća su za 315.419,00 kuna u odnosu na izvorni plan i sada iznose 3.179.826,00 kuna.

Redovni obrazovni programi
Sredstva su uvećana za 4.000,00 kuna jer imamo zahtjeve za provođenjem obrazovnih programa koji uključuju i konzumaciju jela i pića.

Opći troškovi poslovanja
Sredstva su uvećana za 253.219,00 kuna jer su Kolektivnim ugovorom djelatnika u kulturi promijenjeni elementi za obračun plaća koji nisu bili poznati prilikom izrade Financijskog plana za 2022. godinu a povećavaju se za 167.200,00 kuna i odnose se na izvor općih prihoda i primitaka. Plaće za zaposlene koje su planirane iz vlastitih izvora u predloženom rebalansu također uvećavaju izvor općih prihoda i primitaka ( 20.250,00 kuna ). Troškovi  koji su planirani za obnovu staklene fasadne stijenke u iznosu od 119.000,00 kuna iz izvora općih prihoda i primitaka planirani su za usluge tekućeg i investicijskog održavanja objekata i opreme. Osim toga uvećani su opći troškovi na teret vlastitih prihoda u iznosu od 336.019,00 kuna a pretežno se odnose na uvećane troškove za energente i usluge tekućeg i investicijskog održavanja građevinskih objekata i opreme. Ostale promjene visine troškova financirane iz vlastitih prihoda usklađene su sa dosadašnjom dinamikom ostvarenja istih i predviđanja u narednom razdoblju.
U potpunosti su ukinuti troškovi za nabavu i montažu staklene fasadne stijene zbog izostale financijske pomoći iz državnog proračuna.
Nabava nefinancijske imovine
Sredstva su uvećana za 6.000,00 kuna jer će se nabaviti računalna oprema financirana od strane  Europske unije iz Europskog socijalnog fonda unutar projekta Klikni s kazalištem u čemu je Pučko otvoreno učilište partner. 
Kazališni programi
Sredstva su uvećana za 10.900,00 kuna jer su predviđeni veći troškovi oglašavanja programa i ugovora o djelu.
Glazbeni ciklus – Classic in Pazin
Sredstva su umanjena za 10.000,00 kuna jer nisu odobrena sredstva iz državnog proračuna kao potpora realizaciji aktivnosti.
PAK Pazinsko amatersko kazalište
Sredstva su uvećana za 37.000,00 kuna jer je amatersko kazalište ponovno počelo sa radom i probama.
Ljetno kino
Sredstva su uvećana za 5.000,00 kuna jer su povećane zakupnine za filmove i usluge provedbe projekcija filmova.
Kino Pazin u gostima
Sredstva su uvećana za 9.000,00 kuna jer su povećane zakupnine za filmove i usluge provedbe projekcija filmova.
Auto kino
Sredstva su uvećana za 300,00 kuna jer nisu financijskim planom planirane pristojbe i naknade za prikazivanje filmova ( ZAMP ).

